***שלום לכולם!***

***להלן תקצירים לקורסים הניתנים למחוננים בימי שלישי:***

**משחקים עם חווה צבעוני:**

**נשחק במשחקים מסוגים שונים: משחקי קופסא, משחקי קלפים, משחקי חצר, משחקי מחשב ועוד.  נחשוב על שאלות כמו: למה אנחנו אוהבים לשחק? מה אנחנו לומדים על אחרים ועל עצמנו בעזרת המשחקים? מה הופך משחק ל"משחק טוב"?**

**התשובות יעזרו לנו גם להמציא משחקים חדשים יחד.**

**רחפנים וצילום: לטוס גבוה ולצלם מהשמיים! עם ג'מאל עלי ✈️📸**

**תהיתם אי פעם איך נראה העולם ממעוף הציפור?**

**האם אי פעם חלמתם לעוף כמו ציפור ולראות את העולם מלמעלה? ובכן, היום זה אפשרי בעזרת רחפנים! רחפן הוא כמו רובוט מעופף שיכול לעלות לשמיים ולצלם תמונות וסרטונים מדהימים מנקודות מבט שלא ראיתם מעולם.**

**אנימציה קלאסית  עם עינת קרני**

**נלמד לצלם ולערוך סרטי אנימציה בטכניקת stopmotion בה מצלמים תמונה אחר תמונה.  ניצר במגוון רחב של חומרים כגון פלסטלינה, אוכל, תחפושות, מגזרות נייר ועוד. נעבוד בקבוצות קטנות ומשתנות ונלמד לעבוד כצוות מנצח.**

**משחקים מתמטיים: עם לייא סלאלחה**

**בקורס "משחקים מתמטיים" נצא למסע חווייתי במרחב שבו מתמטיקה פוגשת דמיון, אסטרטגיה ויצירתיות. במהלך הקורס ייחשפו התלמידים לחידות מתמטיות, משחקי חשיבה ואתגרים מגוונים, ויפתחו מיומנויות חשיבה גבוהות כגון לוגיקה, זיהוי דפוסים, פתרון בעיות, גמישות מחשבתית, חשיבה אסטרטגית וחשיבה יצירתית. תוך כדי עבודה בקבוצות ובזוגות, הם ילמדו כיצד להקשיב, לשכנע, לטעון ולהציג פתרונות לאחרים. הקורס משלב בין מתמטיקה לתחומי ידע נוספים כמו אמנות, תכנות, מדעים ופילוסופיה, ומציע גישה מעמיקה וחווייתית ללמידה. התלמידים יגלו שמתמטיקה יכולה להיות גם מהנה, מרגשת ומעוררת השראה.**

**אומנות מעשית עם זכאא סבית**

**במסגרת שיעורי האמנות, נבנתה תוכנית לימודים מדורגת ומעמיקה שמובילה את התלמידים מהיכרות בסיסית עם עולם האמנות ועד לעבודה על פרויקטים מתקדמים בחומר: התלמידים יכירו את מושגי היסוד של שפת האומנות בתחומי ציור, פיסול, פסיפס, מיקס מדיה ומיחזור , יפתחו כושר ניתוח וחשיבה ביקורתית לצד פיתוח חשיבה יצירתית ודימיון. יעבדו לבד ותוך שיתוף פעולה ליצירת עבודות באומנות.**

##### **משחקי חשיבה/תומר בנו**

**למה שולחים פרה לחלל? (4,5) (התשובה בסוף)**



הקורס הינו קורס העשרה ייחודי הכולל שעשועי לשון מרתקים, אתגרי חשיבה, חידות איורים ומשחקים שונים המפתחים את מיומנויות החשיבה ואת יכולת הסקת המסקנות, לצד פיתוחן של יצירתיות, יכולת מילולית, ומיומנויות זיכרון וריכוז.

חשוב לציין כי התלמידים הינם שותפים פעילים בשיעורים, ובין היתר הם

יחברו בעצמם הגדרות, חידות איורים, בעיות מילוליות, חדרי בריחה וכן חידות שונות ומקוריות אותם יציגו לשאר התלמידים

**אז למה שולחים פרה לחלל? בשביל החלב...**

**תיאטרון עם עינת קרני**

**נחקור את הבעת הגוף, הצליל, המילה והמשפט. נשחק במגוון תרגילים הכוללים, אילתור, פנטומימה ועוד.**

**אבטחת מידע וסייבר עם ג'מאל עלי**

**סייבר ואבטחת מידע: להיות גיבורי האינטרנט!**

**היום, כמעט כל מה שאנחנו עושים קשור למחשבים ואינטרנט – משחקים, סרטים, שיעורים, ואפילו דיבור עם חברים ומשפחה. כל המידע הזה נמצא בתוך המחשבים והטלפונים שלנו. סייבר ואבטחת מידע זה כמו להיות שומרי הראש של המידע הזה, לוודא שהוא בטוח ומוגן מפני זרים.**

**בינה מלאכותית: קסם במחשב! עם ג'מאל עלי ✨**

**האם אי פעם דיברתם עם סירי או אלקסה או גימני ? ראיתם סרטון ביוטיוב והמחשב המליץ לכם על סרטונים דומים? שיחקתם משחק מחשב שבו הדמויות האחרות נראות חכמות כאילו הן חושבות לבד? כל אלה הם דוגמאות לבינה מלאכותית (או בקיצור: AI)!**

**מילמולי מילים עם חווה צבעוני:**

**במהלך הקורס נחקור, נשחק, נשמע ונמלמל מילים. נחשוב על מילים שמעלות בנו רגשות וכאלה שלא, מילים שנשמעות נכון ומילים שפשוט לא הגיוניות. נחקור את המקור והקשר של מילים מעניינות. נכתוב בכל מיני דרכים ונמציא מילים ושפות חדשות.**

**הרפתקאות בחלל – אסטרונומיה עם אלון לוי**

**מאפיינים: קורס חשיפה. עוסק בתכנים נבחרים ממדעי החלל כולל טילאות, תצפית ומשחקי תפקידים משולבי AI.**

**מדענים צעירים – מבוא למדעים עם אלון לוי**

**מאפיינים: ניסויים עם ציוד ביתי וחומרים לא מסוכנים מהמטבח. חשיפה למדעים וחשיבה מדעית. עדיף חדר עם כיור.**